rejauldu/bengali-wikipedia huggingface dataset:
জাতীয়তাবাদ একটি আদর্শ যেখানে জাতিকে মানব সমাজের কেন্দ্রীয় অবস্থানে স্থাপন করা হয় এবং অন্যান্য সামাজিক ও রাজনৈতিক আদর্শকে জাতিগত আদর্শের পরে স্থান দেয়া হয়। জাতীয়তাবাদ একটি জাতির সংস্কৃতি রক্ষার্থে ভূমিকা পালন করে এবং জাতির অর্জনসমূহকে সামনে তুলে ধরে। এসব বিষয় বিবেচনা করলে জাতীয়তাবাদ ইতিবাচক ও নেতিবাচক দুইই হতে পারে।; and    পরিভাষা  জাতীয়তাবাদ শব্দটি ইংরেজি ন্যাশনালিজম শব্দের বাংলা পরিভাষা। ন্যাশনালিজম শব্দটি ১৮৪৪ সাল থেকে ব্যবহৃত হতে থাকে, যদিও জাতীয়তাবাদ মতবাদটি আরও আগে থেকে চলে আসছে। ১৯শ শতাব্দীতে এই মতবাদ গুরুত্বপূর্ণ হয়ে ওঠে।See Norman Rich, The age of nationalism and reform, 1850–1890 (1970). মতবাদটি এর অন্তর্নিহিত অর্থের কারণে ১৯১৪ সালের পর থেকে নেতিবাচক রূপ লাভ করে। গ্লেন্ডা স্লুগা বলেন, ২০শ শতাব্দী হল জাতীয়তাবাদের মোহমুক্তি এবং আন্তর্জাতিকতাবাদের উন্মেষের সময়।Glenda Sluga, Internationalism in the Age of Nationalism (University of Pennsylvania Press, 2013) ch 1   ইতিবাচকতা  জাতীয়তাবাদের ধারণা নানামুখী ইতিবাচক পরিবর্তন এনে থাকে। ইতালিয় রাষ্ট্র দার্শনিক নিকোলা ম্যাকিয়াভেলি জাতীয়তার ভিত্তিতে রাষ্ট্র গঠনের ধারণা দিয়েছিলেন। ফলে বর্তমান বিশ্বে জাতীয়তাবাদী রাষ্ট্র গড়ে উঠেছে। পূর্বের রাষ্ট্রগুলো ছিল নগর রাষ্ট্র। এছাড়াও জাতীয়তাবাদ মানুষকে ঐক্যবদ্ধ করে একটি সম্মিলিত শক্তির উত্থান ঘটায়।   নেতিবাচকতা  জাতীয়তাবাদ নেতিবাচক অর্থেও ব্যবহৃত হতে পারে। উগ্র জাতীয়তাবাদ তার প্রকৃষ্ট উদাহরণ। জাতীয়তাবাদের সমালোচকগণ মনে করেন জাতীয়তাবাদের ধারণা মানুষকে এক অর্থে ঐক্যবদ্ধ করলেও মূলত মানুষকে সংকীর্ণমনা করে দেয় এবং মানুষে মানুষে বিভেদ সৃষ্টি করে। আর জাতীয়তাবাদে ধর্মের উপস্থিত থাকলে সে জাতীয়তাবাদ উগ্র জাতীয়তাবাদে রূপ নিতে পারে। তখন ভিন্ন ধর্ম ও মতাবলম্বীরা নানাভাবে আক্রান্ত হতে পারেন।  এছাড়া জাতীয়তাবাদের ধারণা যুদ্ধের ও জন্ম দিয়েছে। দ্বিতীয় বিশ্বযুদ্ধে জার্মানির চ্যান্সেলর এডলফ হিটলার জার্মান জাতিকে উগ্র জাতীয়তাবাদে উদ্বুদ্ধ করে যুদ্ধের ময়দানে টেনে এনেছিলেন। নৃশংস সেই যুদ্ধে জার্মান বাহিনীর বর্বর বৃক্ষটির মূলে জলসেচন করেছিল জার্মান জাতীয়তাবাদ।   ইতিহাস  আমেরিকান দার্শনিক এবং ইতিহাসবিদ হান্স কোহন ১৯৪৪ সালে লিখেছিলেন যে ১৭ শতাব্দীতে জাতীয়তাবাদের উত্থান হয়েছিল। ঐকমত্য হলো জাতীয়তাবাদ একটি ধারণা হিসেবে ১৯ শতকে প্রতিষ্ঠিত হয়েছিলো। অনেক রাজনৈতিক বিজ্ঞানী আধুনিক দেশ রাষ্ট্রের ভিত্তি এবং সার্বভৌমত্বের ধারণা সম্পর্কে তাত্ত্বিক ধারণা করেছেন। রাষ্ট্রবিজ্ঞানে জাতীয়তাবাদের ধারণাগুলি এই তাত্ত্বিক ভিত্তি থেকেই আঁকে।   আরও দেখুন   আসাবিয়াত   তথ্যসূত্র    বহিঃসংযোগ   বিষয়শ্রেণী:রাজনৈতিক মতাদর্শ বিষয়শ্রেণী:জাতীয়তাবাদ বিষয়শ্রেণী:নৃতত্ত্ব বিষয়শ্রেণী:জাতীয়তাবাদী
বাংলাদেশ পরমাণু শক্তি কমিশন বা বাপশক বাংলাদেশের একটি বৈজ্ঞানিক গবেষণা প্রতিষ্ঠান ও অন্যতম নিয়ন্ত্রক সংস্থা। এর প্রধান উদ্দেশ্য হল, শান্তিপূর্ণ উদ্দেশ্যে আণবিক শক্তি উৎপাদন ও এটি নিয়ে গবেষণা করা। বাংলাদেশের স্বাধীনতা যুদ্ধের পর ২৭ ফেব্রুয়ারি ১৯৭৩ সালে সংস্থাটি প্রতিষ্ঠিত হয়।   ইতিহাস  প্রথমে বিএইসি পাট গবেষণা ইনিস্টিটিউটের ভবনে তাদের কার্যক্রম শুরু করে। এরপর স্থানান্তরিত হয়ে ঢাকা বিশ্ববিদ্যালয় ক্যাম্পাসের ৪ কাজী নজরুল ইসলাম এভিনিউতে কার্যক্রম শুরু করে। বাংলাদেশ পরমাণু শক্তি কমিশন বর্তমানে শেরেবাংলা নগরের আগারগাঁও-এ অবস্থিত। ১৯৮৮ সালের পূর্বে প্রতিষ্ঠানটির নাম ছিল বাংলাদেশ আণবিক শক্তি কমিশন, এরপর নাম পরিবর্তন করে রাখা হয় বাংলাদেশ পরমাণু শক্তি কমিশন। ভৌত বিজ্ঞান, জৈব বিজ্ঞান ও প্রকৌশল এই তিনটি শ্রেণীতে বিভক্ত হয়ে পরমাণু কমিশন তাদের সকল গবেষণা কার্যক্রম পরিচালনা করে থাকে।   গবেষণা প্রতিষ্ঠান   আণবিক শক্তি সেন্টার, ঢাকা  আণবিক শক্তি গবেষণা প্রতিষ্ঠান, সাভার  অণু বিজ্ঞান ও প্রযুক্তি ইন্সটিটিউট  চুল্লী অপারেশন ও রক্ষণাবেক্ষণ ইউনিট  ইলেক্ট্রনিক্স ইনস্টিটিউট এবং ভৌত বিজ্ঞান  কম্পিউটার বিজ্ঞান ইনস্টিটিউট  অণু খনিজ পদার্থ ইউনিট  কক্সবাজার সমুদ্র সৈকতে বালি অপারেশনস সেন্টার  সিএমসিএইস-এ তেজস্ক্রিয়তা পরীক্ষা ল্যাবরেটরি  এইআরই-এ খাদ্য ও বিকিরণ জীববিজ্ঞান ইনস্টিটিউট  অণু মেডিসিন ইনস্টিটিউট, বঙ্গবন্ধু শেখ মুজিব মেডিকেল বিশ্ববিদ্যালয়  বিভিন্ন জেলায় অণু মেডিসিন অ্যান্ড আল্ট্রাসাউন্ড সেন্টার  চিত্রশালা   তথ্যসূত্র    বহিঃসংযোগ     বিষয়শ্রেণী:১৯৭৩-এ প্রতিষ্ঠিত বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:পারমাণবিক নিয়ন্ত্রক সংস্থা বিষয়শ্রেণী:বাংলাদেশে বিজ্ঞান ও প্রযুক্তি বিষয়শ্রেণী:সাভার উপজেলার গবেষণা ও প্রশিক্ষণমূলক প্রতিষ্ঠান বিষয়শ্রেণী:বাংলাদেশে শক্তি বিষয়শ্রেণী:বাংলাদেশী গবেষণা প্রতিষ্ঠান বিষয়শ্রেণী:১৯৭৩-এ বাংলাদেশে প্রতিষ্ঠিত
গ্রুপ তত্ত্ব  গ্রুপ • আবেলীয় গ্রুপ • মুক্ত গ্রুপ • সসীম গ্রুপ • ধ্রুপদী গ্রুপ • টপোগাণিতিক গ্রুপ • টপোগাণিতিক আবেলীয় গ্রুপ • সংবদ্ধ গ্রুপ • লি গ্রুপ • লি বীজগণিত • বীজগাণিতিক গ্রুপ • সমধর্মী জগৎ • প্রতিসম রীমানীয় জগৎ ও বাস্তব ফর্ম • বিচ্ছিন্ন গ্রুপ • স্ফটিকীয় গ্রুপ • উপস্থাপন • ঐকিক উপস্থাপন • অব্যয় ও সমপরিবর্তিতা  Category:গণিত বিষয়ক টেমপ্লেট বিষয়শ্রেণী:পরিভ্রমণ বাক্স
চন্দনাইশ থানা বাংলাদেশের চট্টগ্রাম জেলার অন্তর্গত চন্দনাইশ উপজেলার একটি থানা।   প্রতিষ্ঠাকাল  ১৯৭৬ সালে চন্দনাইশ থানা গঠিত হয়।   প্রশাসনিক এলাকাসমূহ  চন্দনাইশ উপজেলার ২টি পৌরসভা ও ৮টি ইউনিয়নের প্রশাসনিক কার্যক্রম চন্দনাইশ থানার আওতাধীন।  পৌরসভাসমূহ:  চন্দনাইশ  দোহাজারী  ইউনিয়নসমূহ:  ১নং কাঞ্চনাবাদ  ২নং জোয়ারা  ৪নং বরকল  ৫নং বরমা  ৬নং বৈলতলী  ৭নং সাতবাড়িয়া  ৮নং হাশিমপুর  ১০নং ধোপাছড়ি   আরও দেখুন   চন্দনাইশ উপজেলা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:চট্টগ্রাম জেলার থানা বিষয়শ্রেণী:চন্দনাইশ উপজেলা
কংগ্রালি (কেএইচ) () ভারতের কর্ণাটক রাজ্যের বেলগাভি জেলার একটি শহর।   জনসংখ্যার উপাত্ত  ভারতের ২০১১ সালের আদম শুমারি অনুসারে কাংরালি (কেএইচ) শহরের জনসংখ্যা হল ১০,৪৯৬ জন। এর মধ্যে পুরুষ ৫,২৭৩ এবং নারী ৫,২২৩। এই শহরের হল ৬ বছর বা তার কম বয়সী জনসংখ্যা ১,২৯৪ (১২.৩৩%)।  এখানে সাক্ষরতার হার ৮৫.১৯%। পুরুষদের মধ্যে সাক্ষরতার হার ৯১.৩৭% এবং নারীদের মধ্যে এই হার ৭৮.৯১%। সারা ভারতের সাক্ষরতার হার ৭৪.০৪%, তার চাইতে কাংরালি (কেএইচ) এর সাক্ষরতার হার বেশি।   তথ্যসূত্র   বিষয়শ্রেণী:কর্ণাটকের শহর
মিলিন্দ গাবা একজন ভারতীয় গায়ক, গীতিকার, সঙ্গীত প্রযোজক এবং পাঞ্জাবি এবং বলিউড সংগীতের সাথে যুক্ত অভিনেতা। তিনি ভিভিডিএভি পাবলিক স্কুল থেকে পড়াশোনা করেছেন তিনি তার " নজর লাগ জায়েগি ", " শি ডোন্ট নো " এবং "ইয়ার মদ দো" গানের জন্য পরিচিত।   ব্যক্তিজীবন গাবা ২০২২ সালের ১৬ এপ্রিল ব্লগার প্রিয়া বেনিওয়ালকে বিয়ে করেন।  ক্যারিয়ার   গায়ক হিসেবে  তার জনপ্রিয় এককগুলি হল "নজর লাগ জায়েগি", "শি ডোন্ট নো", "মেরি তেরি হো গয়ি", "জিন্দেগি দি পাউদি", "পীলে পীলে", "বিউটিফুল ", "নাচুঙ্গা আইসে", "কিয়া কারু" এবং "দিল্লি শেহার"। তিনি পাঞ্জাবী ভাষার গায়ক গুরু রন্ধাওয়ার সঙ্গে "ইয়ার মদ দো" গানে কাজ করেছেন।   অভিনেতা হিসেবে  তিনি পাঞ্জাবি চলচ্চিত্র স্টুপিড ৭ -তে অভিনেতা হিসেবে আত্মপ্রকাশ করেন।   ডিস্কোগ্রাফি  গান সিনেমা সহশিল্পী সংগীত পরিচালক "সাদ্দী দিল্লি" দিল্লিওয়ালি জালিম বান্ধবী  একক নিজে "ওয়েলকাম ব্যাক (টাইটেল ট্র্যাক)" ফিরে আসার জন্য স্বাগতম মিকা সিং নিজে, মিকা সিং "মালামাল" হাউসফুল। মিকা সিং, পারভেজ সাইফি, মিস পূজা " নজর লাগ জায়েগি (একক)"  নজর লাগ জায়েগী কমল রাজা নিজে "জিমি চু" ফ্রাই ডে প্রিয়াঙ্কা গোয়াত "ওহ হো হো / সনি দে নাখরে (২০১৮)" টি-সিরিজ মিক্সটেপ নিজে সুখবীর এবং মেহকের সঙ্গে অভিজিৎ বাঘানি "কালেশ (একক) (২০১৮)" কালেশ  মিকা সিং এর সাথে নিজে " নাম (২০২০)"  নাম তুলসী কুমার, মিলিন্দ গবা "মেরি বারী" (একক)  মেরি বারি একক সঙ্গীত এমজি "কিয়া কারু" (একক)  কিয়া কারু  পরমপাড়া ঠাকুর, মিলিন্দ গবা সঙ্গীত এমজি "নাচুঙ্গা আইসে সং (একক)"  একক একক সঙ্গীত এমজি "ম্যায় তেরা হো গয়া সং (একক)"  একক একক মিউজিক এমজি, নিজে সোহনিয়া ১ ও ২ শিরোনাম ট্র্যাক : S01 ভাঙ্গা কিন্তু সুন্দর মিস পূজা, মিলিন্দ গাবা এমজি শান্তি অফিসিয়াল শান্তি অফিসিয়াল একক সঙ্গীত এমজি কামারা হিলায়ঙ্গু কামারা হিলায়ঙ্গু জিপ্পি গ্রেওয়াল সঙ্গীত এমজি বেবি টাউন সোন বেবি টাউন সোন ভূমি ত্রিবেদী সঙ্গীত এমজি   টেলিভিশন   সাল অনুষ্ঠান  ভূমিকা NotesRef. ২০২১ বিগ বস ওটিটি  প্রতিযোগী    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাঞ্জাবি চলচ্চিত্র অভিনেতা বিষয়শ্রেণী:ভারতীয় পুরুষ সুরকার বিষয়শ্রেণী:ভারতীয় গায়ক বিষয়শ্রেণী:জীবিত ব্যক্তি বিষয়শ্রেণী:হিন্দি চলচ্চিত্র অভিনেতা বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
মহারানী পশ্চিম রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল এমডব্লিউপি।  অবস্থান   এই স্টেশন থেকে পরবর্তী স্টেশন হল - লম্বুয়া রেলওয়ে স্টেশন এবং পূর্ববর্তী স্টেশন হল চাঁদা হল্ট রেলওয়ে স্টেশন।  পরিকাঠাম   স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।  স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের  বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।  রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৪ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।  প্রশাসন ও  নিরাপত্তার ব্যবস্থা  মহারানী পশ্চিম রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে। তথ্যসূত্র  বহিঃসংযোগ  বিষয়শ্রেণী:লখনউ রেলওয়ে বিভাগ, উত্তর রেল
ফলিত অর্থনীতি শাস্ত্র, ফলিত অর্থনীতিবিদ্যা বা সংক্ষেপে ফলিত অর্থনীতি বলতে নির্দিষ্ট অবস্থিতিতে অর্থনৈতিক তত্ত্ব ও অর্থমিতির ধারণাগুলির প্রয়োগ অধ্যয়নকারী শাস্ত্রকে বোঝায়। অর্থনীতি শাস্ত্রকে দুইটি প্রধান ভাগে ভাগ করা যায়, একটি হল কেন্দ্রীয় অর্থনীতি শাস্ত্র, অপরটি হল ফলিত অর্থনীতি শাস্ত্র। ফলিত অর্থনীতি শাস্ত্রে কেন্দ্রীয় অর্থনীতি শাস্ত্রকে অর্থাৎ অর্থনৈতিক তত্ত্ব ও অর্থমিতির ধারণাগুলিকে বিভিন্ন ক্ষেত্রে প্রয়োগ করা হয়, যাদের মধ্যে আছে জনতাত্ত্বিক অর্থনীতি শাস্ত্র, শ্রম অর্থনীতি শাস্ত্র, ব্যবসায় অর্থনীতি শাস্ত্র, শিল্প সংগঠন, কৃষি অর্থনীতি শাস্ত্র, উন্নয়ন অর্থনীতি শাস্ত্র, শিক্ষা অর্থনীতি শাস্ত্র, প্রকৌশল অর্থনীতি শাস্ত্র, আর্থিক অর্থনীতি শাস্ত্র, স্বাস্থ্য অর্থনীতি শাস্ত্র, মুদ্রা অর্থনীতি শাস্ত্র, গণ অর্থনীতি শাস্ত্র ও অর্থনৈতিক ইতিহাস, ইত্যাদি। অর্থনৈতিক উন্নয়নের দৃষ্টিকোণ থেকে ফলিত অর্থনীতি শাস্ত্রের উদ্দেশ্য হল ব্যবসায়িক চর্চা ও জাতীয় পর্যায়ের নীতি নির্ধারণের উন্নয়ন সাধন করা।  ফলিত অর্থনীতি শাস্ত্রে অর্থনীতির কেন্দ্রীয় তত্ত্বগুলির বিমূর্তন হ্রাস করা হয়। এজন্য বিভিন্ন পন্থা অবলম্বন করা হতে পারে। একদিকে অর্থমিতি, আগম-নির্গম (ইনপুট-আউটপুট) বিশ্লেষণ বা ছদ্মায়ন ব্যবহার করে বাস্তব অভিজ্ঞতাভিত্তিক প্রাক্কলন সম্পাদন করা হতে পারে। অন্যদিকে দৃষ্টান্ত বা নজির অধ্যয়ন (কেস স্টাডি), ঐতিহাসিক সাদৃশ্য ও তথাকথিত সাধারণ কাণ্ডজ্ঞান বা প্রাকৃতজনের জ্ঞানও ব্যবহার করা হতে পারে।Swann, G. M. P. (2006) Putting Econometrics in Its Place: A New Direction in Applied Economics (published by Edward Elgar). পন্থার এই বিভিন্নতার কারণে রজার ব্যাকহাউজ ও জেফ বিডল ফলিত অর্থনীতি শাস্ত্রের ধারণাটি অস্পষ্ট চরিত্রের বলে যুক্তি দিয়েছেন, যার বহুসংখ্যক অর্থ হতে পারে।Backhouse, R. and Jeff Biddle (2000) 'The concept of applied economics: a history of ambiguity and multiple meanings', History of Applied Economics 32 (annual supplement), 2000. মোটা দাগের পদ্ধতিগত পৃথকীকরণের আলোচনায় একটি উৎস ফলিত অর্থনীতি শাস্ত্রকে বাস্তবধর্মী অর্থনীতি শাস্ত্র কিংবা আদর্শধর্মী অর্থনীতি শাস্ত্র - এই দুইয়ের কোনওটিতেই স্থান দেয়নি বরং এটিকে "অর্থনীতি শাস্ত্রের কলা" হিসেবে বর্ণনা করেছে; অন্য ভাষায় ফলিত অর্থনীতি শাস্ত্র হল "বেশিরভাগ অর্থনীতিবিদ বাস্তব বিশ্বে যা করে থাকেন" তাই হল ফলিত অর্থনীতি শাস্ত্র।  তথ্যসূত্র  বিষয়শ্রেণী:ফলিত বিজ্ঞান বিষয়শ্রেণী:অর্থনৈতিক প্রণালীবিজ্ঞান বিষয়শ্রেণী:অর্থশাস্ত্রের আন্তঃশাস্ত্রীয় উপক্ষেত্র
থাম্ব|লক্ষ্মীসরাই জেলা লক্ষ্মীসরাই জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর লক্ষ্মীসরাই। এই জেলাটি বিহারের মুঙ্গের বিভাগের অন্তর্ভুক্ত একটি জেলা।  ইতিহাস ১৯৯৪ সালের ৩ জুলাই অবিভক্ত মুঙ্গের জেলার লখিসরাই মহকুমাটি নিয়ে লখিসরাই জেলা গঠন করা হয়।  ভূগোল লখিসরাই জেলার আয়তন । এই জেলার আয়তন পাপুয়া নিউ গিনির নিউ হ্যানোভার দ্বীপের আয়তনের প্রায় সমান।  অর্থনীতি ২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় লখিসরাই জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।   জনপরিসংখ্যান ২০১১ সালের জগণনা অনুসারে লখিসরাই জেলার জনসংখ্যা ১,০০০,৭১৭। এই জেলার জনসংখ্যা ফিজি রাষ্ট্র বা মার্কিন যুক্তরাষ্ট্রের মন্টানা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলারস্থান ৪৪৫তম। বেগুসরাই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২৪.৭৪%। লখিসরাই জেলার লিঙ্গানুপাতের হার প্রতি ১০০০ পুরুষে ৯০০ জন মহিলা এবং সাক্ষরতার হার ৬৪.৯৫%।  ভাষা লখিসরাই জেলায় অঙ্গিকা ভাষা প্রচলিত। এটি একটি ইন্দো-আর্য ভাষা। এটিদেবনাগরী লিপিতে লেখা হয়। অঙ্গিকা অঞ্চলের প্রায় ৭৫০,০০০ জন এই ভাষায় কথা বলে।   তথ্যসূত্র    বহিঃসংযোগ   Lakhisarai Information Portal  https://archive.today/20130616100240/http://imaginebestcom.ipage.com/districts/lakhisarai/villages/dariapur_2779700.php  বিষয়শ্রেণী:মুঙ্গের বিভাগ বিষয়শ্রেণী:বিহারের জেলা * বিষয়শ্রেণী:লক্ষ্মীসরাই জেলা বিষয়শ্রেণী:১৯৯৪-এ বিহারে প্রতিষ্ঠিত
জেগর্জ ক্রিখোভিয়াক (; জন্ম: ২৯ জানুয়ারি ১৯৯০) একজন পেশাদার ফুটবলার, যিনি ফরাসি ক্লাব প্যারিস সেন্ট জার্মেই এবং পোল্যান্ড জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মাঝে মাঝে একজন রক্ষণভাগের খেলোয়াড় হিসেবেও খেলে থাকেন।  ক্রিখোভিয়াক ২০০৮ সালে পোল্যান্ড জাতীয় দলের হয়ে অভিষেক পর থেকে এপর্যন্ত ৪০-এর অধিক ম্যাচ খেলেছেন। তিনি ২০১৬ উয়েফা ইউরোয় পোল্যান্ড দলের একজন সদস্য ছিলেন।  আন্তর্জাতিক ক্যারিয়ার ২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।  সম্মাননা ক্লাব সেভিয়া উয়েফা ইউরোপা লিগ: ২০১৪–১৫, ২০১৫–১৬  ব্যক্তিগত লা লিগা মৌসুমের সেরা দল: ২০১৪–১৫ উয়েফা ইউরোপা লিগ মৌসুমের সেরা দল: ২০১৪–১৫, ২০১৫–১৬  তথ্যসূত্র  বহিঃসংযোগ       National team stats at pzpn.pl   বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:পোলীয় ফুটবলার বিষয়শ্রেণী:পোল্যান্ডের আন্তর্জাতিক যুব ফুটবলার বিষয়শ্রেণী:পোল্যান্ড অনূর্ধ্ব-২১ আন্তর্জাতিক ফুটবলার বিষয়শ্রেণী:পোল্যান্ডের আন্তর্জাতিক ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:পারি সাঁ-জেরমাঁর ফুটবলার বিষয়শ্রেণী:লিগ ১-এর খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:পোলীয় প্রবাসী ফুটবলার বিষয়শ্রেণী:ফ্রান্সে প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:ওয়েস্ট ব্রমউইচ অ্যালবিয়ন ফুটবল ক্লাবের খেলোয়াড় বিষয়শ্রেণী:ফুটবল ক্লাব জিরোঁদেঁ দে বর্দোর খেলোয়াড় বিষয়শ্রেণী:ফুটবল ক্লাব নাঁতের খেলোয়াড় বিষয়শ্রেণী:স্তাদ দে রেঁসের খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:ফুটবল ক্লাব লকোমতিভ মস্কোর খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ফুটবল ক্লাব ক্রাস্নোদারের খেলোয়াড় বিষয়শ্রেণী:আল-শাবাব ফুটবল ক্লাবের (রিয়াদ) খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:রাশিয়ায় প্রবাসী ফুটবলার বিষয়শ্রেণী:গ্রিসে প্রবাসী ফুটবলার বিষয়শ্রেণী:সৌদি আরবে প্রবাসী ফুটবলার বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:সাইপ্রাসীয় প্রথম বিভাগের খেলোয়াড়
থাম্ব|260px|আটমল্লিক রাজ্যের রাজা কিশোরচন্দ্র দেও প্রতিষ্ঠিত দেউলঝাড়ি শিব মন্দিরের দৃশ্য আটমল্লিক রাজ্য ব্রিটিশ শাসিত ভারতে অবস্থিত একটি দেশীয় রাজ্য৷ এই রাজ্যটি ১৮৭৪ খ্রিস্টাব্দে ব্রিটিশ সরকার দ্বারা জায়গীর থেকে পূর্ণ দেশীয় রাজ্যে পরিণত হয়৷ Princely States of India A-J রাজ্যটির রাজধানী ছিলো কাঁইতারাগড় (বা কাঁইত্রাগড় বা কাঁইতিরা), যা বর্তমানে আটমল্লিক শহরকে নির্দেশ করে৷ L. E. B. Cobden-Ramsay, Feudatory States of Orissa: Bengal District Gazetteers, p.115  রাজ্যটির শেষ শাসক ১৯৪৮ খ্রিস্টাব্দে এটিকে ভারতীয় অধিরাজ্যের অন্তর্ভুক্ত করায় স্বাক্ষর করেন৷ ভারতে অন্তর্ভুক্তির পূর্বে রাজ্যটির প্রতীক ছিলো কদম ফুল৷   ইতিহাস  আটমল্লিক রাজ্যের প্রাচীন ইতিহাস ও রাজ্যের পত্তন অস্পষ্ট তবে রাজ্যের অধিকাংশ অঞ্চলই ছিলো পর্বতসঙ্কুল এবং ঘন জঙ্গলে আচ্ছাদিত অনাবাদী জমি৷ Imperial Gazetteer of India, v. 6, p. 122. খ্রিস্টীয় একাদশ শতকে কদম্ব রাজবংশের বংশধর রাজা প্রতাপ দেও এই অঞ্চলে একটি জায়গীর পত্তন ঘটান। জনশ্রুতি রয়েছে প্রতাপ দেও জঙ্গল আবৃত পর্বত সংকুল এই অঞ্চলে এসে হোণ্ডা ধাতুর একটি নল খুঁজে পান তিনি এটিকে দৈব জ্ঞান করে এই অঞ্চলের নাম রাখেন "হোণ্ডপা"। পরবর্তী সময়ে কোন একজন শাসক রাজ্যটিকে আটটি ভাগে ভাগ করেন এবং প্রতিটি ভাগে অবস্থিত জনজাতিদের জীবনযাত্রা নিয়ন্ত্রণ এবং তাদের বিদ্রোহ দমনে একজন করে মল্ল নিযুক্ত করেন। এরপর থেকেই এই রাজ্য "হোণ্ডপা" থেকে "আটমল্লিক" নামে অধিক পরিচিত হওয়া শুরু করে৷Our Athmallik  ভারতের ব্রিটিশ শাসনের সময়কালীন ওড়িশার ২৬ টি অধিরাজ এর মধ্যে আটমল্লিক একটি। L. E. B. Cobden-Ramsay, Feudatory States of Orissa ১৯০৪ খ্রিস্টাব্দের নথিপত্রে এই রাজ্যটিকে বৌধ রাজ্যের সামন্ত রাজ্য বলে উল্লেখ করা হয়েছে। ১৮৭৪ খ্রিস্টাব্দে ইংরেজির জমিদারি তথা স্থানীয়ভাবে সামন্ত পদ অবলুপ্ত করে এর শাসককে "রাজা" উপাধি দেওয়া হয়৷ এবং ১৮৯৪ খ্রিস্টাব্দে ব্রিটিশ সনদের সিদ্ধান্ত অনুযায়ী এটিকে একটি স্বায়ত্তশাসিত রাজ্যের অধিকার দেওয়া হয়। ১৯৪৮ খ্রিস্টাব্দে রাজা কৃষ্ণচন্দ্র দেওয়ের সম্মতিতে ওড়িশার ঢেঙ্কানালে ভারতীয় অধিরাজ্যে অন্তর্ভুক্তির জন্য একীভূতকরণের দলিল স্বাক্ষরিত হয়। ৩১ মার্চ ১৯৯৩ খ্রিস্টাব্দ অবধি এটি ওড়িশার ঢেঙ্কানাল জেলার অন্তর্ভুক্ত ছিল, পরে ওই জেলা থেকে অনুগুল জেলা পৃথক হলে আটমল্লিক নতুন জেলার একটি মহকুমায় পরিণত হয়।   শাসকবর্গ  আটমল্লিক দেশীয় রাজ্যের রাজারা হলেন:   ১৮৭৪ – ৪ ফেব্রুয়ারি ১৮৭৭ যোগেন্দ্র সামন্ত  ৪ ফেব্রুয়ারি ১৮৭৭ – ১৯০২ মহেন্দ্র দেও সামন্ত (নিজ ব্যবহারের জন্য ১৮৯০ থেকে মহারাজা উপাধি গ্রহণ)  ১৯০২ – ৩ নভেম্বর ১৯১৮ বিভেন্দ্র দেও সামন্ত  ৩ নভেম্বর ১৯১৮ – ১৫ আগসট ১৯৪৭ কিশোরচন্দ্র দেও সামন্ত  ৩ নভেম্বর ১৯১৮ – ২৪ ডিসেম্বর ১৯২৫ এল.ই.বি. কবডেন-রামসে - রাজপ্রতিনিধি   তথ্যসূত্র   বিষয়শ্রেণী:ওড়িশার ইতিহাস বিষয়শ্রেণী:ওড়িশার দেশীয় রাজ্য বিষয়শ্রেণী:১৭৮৫-এ ভারতে প্রতিষ্ঠিত বিষয়শ্রেণী:অনুগুল জেলা বিষয়শ্রেণী:১৯৪৮-এ ভারতে বিলুপ্ত
হিলাল আকবর লোন (শের-ই-সোনাওয়ারি) হলেন জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং জম্মু ও কাশ্মীর ন্যাশনাল কনফারেন্স পার্টির সদস্য হিসাবে সোনাওয়ারি বিধানসভা কেন্দ্রের প্রতিনিধিত্ব করছেন। তিনি প্রাক্তন সংসদ সদস্য মোহাম্মদ আকবর লোনের ছেলে যিনি বারামুল্লা কেন্দ্র থেকে সদস্য ছিলেন। তিনি ১৩ হাজার ভোটের ব্যবধানে জয়ী হন।   তথ্যসূত্র   বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জীবিত ব্যক্তি বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:বন্দিপুরা জেলার ব্যক্তি
তত্ত্বাবধায়ক সরকার হল এমন একটি অস্থায়ী অ্যাডহক (বিশেষ ও পূর্বপরিকল্পনাবিহীন) সরকার যা একটি নিয়মিত সরকার নির্বাচিত বা গঠিত না হওয়া পর্যন্ত একটি দেশের কিছু সরকারি দায়িত্ব ও কার্য সম্পাদন করে। নির্দিষ্ট অনুশীলনের উপর নির্ভর করে, এটি সাধারণত এলোমেলোভাবে নির্বাচিত বা সংসদের অনুমোদিত সদস্য বা বিদায়ী সদস্যদের নিয়ে থাকে, যতক্ষণ না তাদের বরখাস্ত করা হয়।  প্রতিনিধিত্বশীল গণতন্ত্রে তত্ত্বাবধায়ক সরকারসমূহ সাধারণত তাদের কার্যে সীমিত থাকে, সত্যিকারের শাসন ও নতুন আইনের প্রস্তাব না করে শুধুমাত্র চলমান স্থিতাবস্থা বজায় রাখার জন্য কাজ করে। স্থায়ী সরকারের পরিবর্তে নির্বাচনকালীন সময়ে তত্ত্বাবধায়ক সরকারকে অস্থায়ীভাবে প্রতিস্থাপন করা হয়, কারণ উপরোক্ত কার্যাবলী অনুশীলন করার জন্য এই সরকারের কোন বৈধ ম্যান্ডেট (নির্বাচনী অনুমোদন) থাকে না।   আরও দেখুন   বাংলাদেশের তত্ত্বাবধায়ক সরকার বিষয়শ্রেণী:সরকার বিষয়শ্রেণী:রাজনৈতিক পরিভাষা বিষয়শ্রেণী:তত্ত্বাবধায়ক সরকার
thumb|upright=1.3|বাস, সর্বজনীন পরিবহনের জন্য ব্যবহৃত একটি যানবাহন।  যানবাহন ( হতে) হলো এক স্থান হতে অন্য স্থানে যাতায়াত ও মালামাল পরিবহনের জন্য ব্যবহার করা যান্ত্রিক মাধ্যম। অধিকাংশ যানবাহনই মানুষের তৈরী, যেমন, বাইসাইকেল, গাড়ি, ট্রেন, জাহাজ, এবং উড়োজাহাজ। Halsey, William D. (Editorial Director): MacMillan Contemporary Dictionary, page 1106. MacMillan Publishing, 1979.  তবে অনেক ক্ষেত্রে প্রাকৃতিক অনেক বস্তুও পরিবহনের কাজে ব্যবহৃত হয়, যেমন হিমবাহ, ভাসমান গাছের গুঁড়ি, ইত্যাদি।  অনেক ক্ষেত্রেই যানবাহন মানুষ বা পশু দ্বারা চালিত হয়। যেমন, রিকশা, গরুর গাড়ি। তবে কেবল পশু যখন যাতায়াতের কাজে ব্যবহার করা হয় (যেমন ঘোড়া), তখন তাদেরকে যানবাহনের অন্তর্গত হিসাবে ধরা হয় না।  স্থলভাগে চালিত অধিকাংশ যানবাহনেই চাকা থাকে। ব্যতিক্রম হলো হোভারক্রাফট, স্নোমোবাইল, স্লেজ, ইত্যাদি।   ইতিহাস     তথ্যসূত্র   আরো দেখুন    বিষয়শ্রেণী:পরিবহন বিষয়শ্রেণী:শিল্পজাত পণ্য
থাম্ব|জাতীয় ফুটবল দলের সদস্য মোহাম্মদ জুয়েল রানাসময় ১০ এপ্রিল,১৯৯৯ মোহাম্মদ জুয়েল রানা (জন্ম ১ অক্টোবর ১৯৭২) একজন বাংলাদেশী সাবেক পেশাদার ফুটবলার। তিনি সেন্টার ব্যাক হিসেবে খেলতেন।  কর্মজীবন ক্লাব জুয়েল ১৯৯৯ সালের সাফ গেমসে বাংলাদেশ জাতীয় ফুটবল দলের অধিনায়কত্ব করেন। জুয়েল ১৯৮৬ সালে প্রথম বিভাগের মাধ্যমে তার খেলোয়াড়ী জীবন শুরু করেন। তিনি মোহামেডান স্পোর্টিং ক্লাব, মুক্তিযোদ্ধা সংসদ এবং ব্রাদার্স ইউনিয়নের হয়ে খেলেছেন ও ঘরোয়া লিগ শিরোপা জিতেছেন। জুয়েল কলকাতার মোহনবাগানের হয়েও ২ বছর খেলেন। তিনি ২০০৯ সালের ২৪ জানুয়ারি ঢাকা ডার্বিতে মোহামেডানের অধিনায়কত্ব করেন ও ঐ ম্যাচ খেলে পেশাদার ফুটবল থেকে অবসর নেন।  আন্তর্জাতিক ঘরোয়াভাবে শীর্ষ পর্যায়ে অভিষেকের মাত্র এক বছর পর, ১৯৮৯ সালে জাতীয় দলের হয়ে অভিষেক হয় জুয়েলের। ১৯৯৭ সালের ১৮ মার্চ, ১৯৯৮ বিশ্বকাপ বাছাইপর্বে জুয়েল তাইওয়ানের বিপক্ষে বাংলাদেশের হয়ে প্রথম গোল করেন। বাছাইপর্বের সময় তিনি সৌদি আরবের বিপক্ষেও গোল করেছিলেন, যেখানে এমনকি ভাল লড়াই করার পরেও বাংলাদেশ ৪-১ গোলে হেরেছিল। জুয়েল ১৯৯৯ সালের দক্ষিণ এশীয় গেমস বিজয়ী বাংলাদেশ দলের অধিনায়ক ছিলেন এবং টুর্নামেন্ট চলাকালীন দুটি গোল করেছিলেন। দক্ষিণ এশীয় গেমস জয়ের পরে তিনি জাতীয় দল থেকে অবসরের ঘোষণা দেন, তবে ২০০১ সালে বসনিয়া ও হার্জেগোভিনার বিপক্ষে তিনি আরও একবার বাংলাদেশের হয়ে খেলেছিলেন।   ব্যক্তিগত জীবন  ২২ এপ্রিল ২০২১ সালে, জুয়েল রানাসের বাবা মানিক উদ্দিন আহমেদ ৮২ বছর বয়সে মারা যান।   কর্মজীবনের পরিসংখ্যান   আন্তর্জাতিক গোল   স্কোর এবং ফলাফলের তালিকায় প্রথমে বাংলাদেশের গোল সংখ্যা দেওয়া হয়েছে  # তারিখ মাঠ প্রতিপক্ষ স্কোর ফলাফল প্রতিযোগিতা ১. ১৮ মার্চ ১৯৯৭ শাহ আলম স্টেডিয়াম, শাহ আলম ১ -২ ১-৩ ১৯৯৮ ফিফা বিশ্বকাপ বাছাইপর্ব (এএফসি) ২. ২০ মার্চ ১৯৯৭ শাহ আলম স্টেডিয়াম, শাহ আলম ১ -২ ১-৪ ১৯৯৮ ফিফা বিশ্বকাপ বাছাইপর্ব (এএফসি) ৩. ২৭ সেপ্টেম্বর ১৯৯৯ দশরথ রঙ্গশালা স্টেডিয়াম, কাঠমান্ডু ১ -২ ১-২ ১৯৯৯ সাফ গেমস ৪. ২৯ সেপ্টেম্বর ১৯৯৯ দশরথ রঙ্গশালা স্টেডিয়াম, কাঠমান্ডু ১ –০ ১-০ ১৯৯৯ সাফ গেমস   সম্মাননা  মোহামেডান এসসি (ঢাকা)  ঢাকা লিগ : ২০০১-০২  ফেডারেশন কাপ : ২০০১-০২  ব্রাদার্স ইউনিয়ন  ফেডারেশন কাপ : ২০০৫  বাংলাদেশ  দক্ষিণ এশিয়ান গেমসের স্বর্ণপদক: ১৯৯৯   পুরস্কার   ১৯৯৬ - ক্রীড়া লেখক সমিতির সেরা ফুটবলার পুরস্কার   তথ্যসূত্র   বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী ফুটবল ম্যানেজার বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:ভারতে বাংলাদেশী প্রবাসী ক্রীড়াবিদ বিষয়শ্রেণী:বাংলাদেশী প্রবাসী পুরুষ ফুটবলার বিষয়শ্রেণী:ব্রাদার্স ইউনিয়নের ফুটবলার বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:বাংলাদেশী পুরুষ ফুটবলার বিষয়শ্রেণী:ঢাকার ফুটবলার বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ